CELEX: 62008CN0542
Language: mt
Date: 2008-12-04 00:00:00
Title: Kawża C-542/08: Talba għal deċiżjoni preliminari mressqa mill-Verwaltungsgerichtshof (l-Awstrija) fl- 4 ta’ Diċembru 2008 – Friedrich G. Barth vs Bundesministerium für Wissenschaft und Forschung

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/7
            
         Talba għal deċiżjoni preliminari mressqa mill-Verwaltungsgerichtshof (l-Awstrija) fl-4 ta’ Diċembru 2008 – Friedrich G. Barth vs Bundesministerium für Wissenschaft und Forschung
   (Kawża C-542/08)
   2009/C 90/10
   Lingwa tal-kawża: Il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrent: Friedrich G. Barth
   
      Konvenut: Bundesministerium für Wissenschaft und Forschung
   
      Domandi preliminari
   
   
               1)
            
            
               L-applikazzjoni ta’ regola ta’ preskrizzjoni ta’ tliet snin għal allowances speċjali ta’ anzjanità li, f’każ bħal dak fil-kawża prinċipali, ħaddiem emigrant, qabel is-sentenza tal-Qorti tal-Ġustizzja tal-Komunitajiet Ewropej tat-30 ta’ Settembru 2003, Köbler (C-224/01, Ġabra p. I-10239), ġie miċħud minnha minħabba sitwazzjoni legali nazzjonali li hija inkompatibbli mad-dritt Komunitarju, tikkostitwixxi diskriminazzjoni indiretta kontra l-ħaddiema migranti fis-sens tal-Artikolu 39 KE u tal-Artikolu 7(1) tar-Regolament (KKE) Nru 1612/68, jew restrizzjoni għall-moviment liberu tal-ħaddiema ggarantit f’dawn id-dispożizzjonijiet?
            
         
               2)
            
            
               Fil-każ ta’ risposta pożittiva għall-ewwel domanda: l-Artikolu 39 KE u l-Artikolu 7(1) , tar-Regolament (KKE) Nru 1612/68, jipprekludu, f’każ bħal dak fil-kawża prinċipali, l-applikazzjoni ta’ regola ta’ preskrizzjoni għal allowances speċjali ta’ anzjanità li ħaddiem migrant, qabel is-sentenza tal-Qorti tal-Ġustizzja tal-Komunitajiet Ewropej tat-30 ta’ Settembru 2003, Köbler (C-224/01, Ġabra p. I-10239), ġie miċħud minnha minħabba sitwazzjoni legali nazzjonali li hija inkompatibbli mad-dritt Komunitarju?
            
         
               3)
            
            
               Il-prinċipju ta’ effettività jipprojbixxi, f’ċirkustanzi simili għal dawk fil-kawża prinċipali, l-applikazzjoni ta’ regola ta’ preskrizzjoni ta’ tliet snin sabiex jiġu invokati d-drittijiet għall-allowance speċjali ta’ anzjanità li jirrigwardaw il-passat u li l-benefiċjarji potenzjali ġew miċħuda minnha bi ksur tad-dritt Komunitarju, minħabba dispożizzjonijiet ġuridiċi ta’ dritt nazzjonali fformulati b’mod ċar?